पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोविड-19 संक्रमण को रोकने के संबंध में विभिन्न स्तरों पर भिन्न-भिन्न अधिकारियों और विभागों द्वारा दिन और रात परिश्रम करके अपनी सेवाएं दी जा रही है। इस संबंध में डोर टू डोर सर्वे और दवाइयों का किट वितरण का कार्य और ग्राम स्तरीय कोर कमेटी का कार्य सबसे महत्वपूर्ण है, क्योंकि जन सामान्य वहीं निवास करता है तथा ये उनके सीधे संपर्क में है। इस बारे में कलेक्टर राजेन्द्र किशन ने जिला एवं ब्लॉक स्तरीय अधिकारियों को निर्देश दिए हैं कि ग्राम पंचायत कोर कमेटी के सदस्यों को सक्रिय करते हुए ग्राम पंचायत में पॉजिटिव केसेज के होम आइसोलेशन एवं बाहर से आगन्तुक ग्राम के प्रवासी व्यक्तियों से मुलाकात कर होम क्वारंटीन पालना की जांच आदि के कार्य को प्राथमिकता से करवाएं।
संबंधित अधिकारी सुनिश्चित करेंगे कि कोर कमेटी निर्धारित समय में सर्वे कर कोरोना पॉजिटिव के सम्पर्क में आने वाले व्यक्तियों की आरटीपीसीआर जांच की स्थिति, मेडिकल दल द्वारा उपलब्ध करवाई गई चिकित्सक किट की उपलब्धता एवं लक्षणों वाले संदिग्धों द्वारा दवा ली जा रही है या नहीं, इसके संबंध में जानकारी संकलित कर रही है। समितियां एवं टीम डोर टू डोर सर्वे कर रही है या नहीं, इसकी भी अधिकारी प्रभावी मॉनिटरिंग करें। शादियों के दौरान कोविड गाइडलाइन की पालना की भी निरंतर समीक्षा करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn